Nr. 791/7/2022/08.12.2022

 APROB,

Director General

**ANUNȚ PUBLICITATE**

**INVITAȚIE DE PARTICIPARE LA OFERTARE**

privind achiziția serviciilor de tipărire și livrare pentru elaborarea unor selecții de bune practici urmare a dezbaterilor realizate în cadrul proiectului „Consolidarea și eficientizarea sistemului național de recuperare a creanțelor provenite din infracțiuni” cod SIPOCA 56

**Denumire oficială:** Agenția Națională de Administrarea a Bunurilor Indisponibilizate,

**CIF:** 36461480, **Adresă:** Str. Regina Elisabeta, **Nr.**3, **Sector** 3, **Localitate** București,

**Țară:** România, **Tel:** +40 0372573000, **Fax:** +40 0372271435,

**E-mail:** achizitiipublice.anabi@just.ro pentru transmitere notificări oferte și solicitări clarificări

**Punct(e) de contact:** Marian TEODORESCU, **În atenția:** Marian TEODORESCU

**1. DENUMIRE CONTRACT:** Servicii de tipărire și livrare pentru elaborarea unor selecții de bune practici urmare a dezbaterilor realizate în cadrul proiectului „Consolidarea și eficientizarea sistemului național de recuperare a creanțelor provenite din infracțiuni” cod SIPOCA 56.

**2. DATA LIMITĂ DEPUNERE OFERTĂ ȘI TRANSMITERE NOTIFICARE:** 13.12.2022, ora 23:59

**3. TIP ANUNȚ:** Achiziții/ Cumpărări directe

**4. TIP CONTRACT:** Produse

**5. COD ȘI DENUMIRE CPV:** 79823000-9 Servicii de tiparire si de livrare (Rev.2)

**6. VALOARE ESTIMATĂ:** 17.647,06 lei fără TVA - RON

**7. DESCRIERE:** Achiziția presupune prestarea serviciilor de tipărire și livrare, conform caietului de sarcini și contractului atașate.

**8. CONDIȚII REFERITOARE LA CONTRACT:**

**Condiții de livrare/prestare:** Conform prevederilor legale în vigoare, dar și condițiilor contractuale și caietului de sarcini atașate mai jos.

**Condiții de plată:** Ordin de plată din/în contul de trezorerie, conform Legii nr.72/2013privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.

Plata se efectuează conform Legii nr.72/2013, cu OP într-un cont la trezorerie, de regulă, în maxim 30 de zile de la data când sunt îndeplinite în mod cumulativ următoarele trei condiții:

a) Recepție;

b) Facturare;

c) Depunerea facturii la sediul instituției noastre, în vederea efectuării plății.

**9. CONDITII DE PARTICIPARE:** Ofertele se depun în mod obligatoriu numai în catalogul SEAP.

După publicarea ofertei în catalogul electronic SEAP, ofertanții trebuie să transmită în mod obligatoriu (fără a depăși data și ora limită), o notificare la adresa de e-mail sau numărul de fax indicate în anunț, privind depunerea ofertei în catalogul SEAP.

Notificarea transmisă pe e-mail va conține următoarele informații privind elementele de identificare ale ofertei publicate în catalogul SEAP:

* denumire titlu/reper *"Ofertă conform Anunț publicitate ADV..."* (nr. și data din SEAP);
* număr referință (din SEAP);
* cod CPV (se va prelua din anunț);
* denumire firmă;
* CIF/CUI firmă;
* număr de înregistrare firmă la Registrul Comerțului (J../.../...);
* firma este plătitoare sau neplătitoare de TVA;
* cont de trezorerie și localitatea trezoreriei unde este deschis contul;
* nume și prenume administrator firmă.

Notificarea transmisă pe e-mail are rolul de a facilita identificarea cu ușurință a tuturor ofertanților participanți, evitând, astfel, omiterea vreunei oferte depuse în catalogul SEAP.

Nu sunt luate în considerare ofertele care nu sunt depuse în catalogul SEAP, precum și cele pentru care nu s-au transmis notificări privind depunerea (publicarea) ofertelor în catalogul SEAP, în termenul prevăzut în anunț.

Ofertanții vor proceda **mai întâi** la **încărcarea** ofertelor în SEAP și **mai apoi** la **transmiterea** pe e-mail sau fax, a notificărilor privind publicarea ofertei în catalogul electronic din SEAP, aceste două operațiuni se recomandă a se realiza doar, după expirarea termenului de răspuns (al Autorității Contractante), la eventualele solicitări de clarificări transmise de ofertanți, astfel încât aceștia să dețină toate detaliile achiziției, iar prețul pe care îl vor oferta, să includă toate elementele pe care le presupune achiziția/contractul.

Operațiunile de mai sus, se recomandă a se realiza cât mai aproape de termenul limită pentru depunea ofertelor, fără a depăși însă, data și ora limită de depunere, deoarece ofertele publicate în SEAP, a căror dată și oră de actualizare/publicare în SEAP, este ulterioară datei și orei mail-ului/faxului primit cu notificarea, nu vor fi luate în considerare.

**10. CRITERIU DE ATRIBUIRE:** Prețul cel mai scăzut.

Se va analiza doar oferta încărcată în catalogul SEAP care îndeplinește condițiile prevăzute în anunț și care prezintă prețul cel mai scăzut. În cazul în care sunt necesare clarificări cu privire la îndeplinirea cerințelor prevăzute în anunț, se solicită informații/documente în acest sens, ofertantului care a încărcat oferta cu prețul cel mai scăzut în SEAP.

Dacă se constată îndeplinirea cerințelor din anunț de către ofertantul cu prețul cel mai scăzut, se va aplica mecanismul tehnic de derulare a achiziției directe stabilit de SEAP, realizându-se achiziția directă cu ofertantul în cauză. Dacă se constată că nu sunt îndeplinite cerințele din anunț, de către ofertantul cu prețul cel mai scăzut, i se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod corespunzător, până la identificarea și stabilirea ofertei câștigătoare.

**11. INFORMAȚII SUPLIMENTARE:** Depunerea ofertei în catalogul electronic din SEAP, de către ofertant, presupune că acesta îndeplinește atât condițiile și cerințele prevăzute în anunț, dar și faptul că acesta a acceptat în prealabil, în totalitate și fără restricții condițiile generale și particulare care guvernează viitorul contract de achiziție publică, după cum sunt acestea prezentate în prezentul anunț (precum și în caietul de sarcini, și proiectul/modelul de contract), ca fiind singura bază de desfășurare a achiziției, indiferent de situația ori de propriile sale condiții (ale ofertantului).

Sistemul Electronic de Achiziții Publice pune la dispoziția operatorilor economici care utilizează catalogul electronic, posibilitatea tehnică privind publicarea ofertelor și documentelor însoțitoare (semnate și ștampilate), în catalogul SEAP, atât în cadrul secțiunii *„încărcare document de descriere/broșură”* (ca și fișier tip .pdf, scanat la o rezoluție astfel încât să se încadreze în limita maximă permisă/acceptată de SEAP - 1024 Kb), precum și ca poze (în limita maximă permisă de SEAP, privind numărul, tipul și mărimea fișierelor acceptate).

Operatorii economici pot solicita eventuale clarificări la adresa de e-mail sau numărul de fax indicate în anunț, până la data de 09.12.2022, ora 10:00, iar autoritatea contractantă va posta răspunsul la solicitările de clarificări, până la data de 12.12.2022, ora 14:00, pe site-ul ANABI, în secțiunea dedicată achizițiilor publice <https://anabi.just.ro/achizitii>

Având în vedere că realizarea achiziției directe și finalizarea achiziției directe se va realiza prin intermediul catalogului electronic SEAP, nu se transmit înștiințări privind rezultatul achiziției, întrucât atribuirea achiziției directe prin intermediul catalogului SEAP este accesibilă tuturor celor interesați.

**12. DE REȚINUT CĂ:** Atât publicarea ofertelor în catalogul electronic din SEAP, cât și transmiterea notificărilor privind depunerea (publicarea) ofertelor în catalogul din SEAP, trebuie realizate înaintea expirării termenului limită (data și ora) prevăzut în anunț.

**Atenție**: După transmiterea notificării pe adresa de e-mail/fax, operatorilor economici le este interzis să modifice sau să actualizeze ofertele publicate în SEAP, în caz contrar, ofertele nu vor mai fi luate în considerare.

Toți ofertanții participanți trebuie să-și mențină publicată oferta în SEAP, cel puțin, până la data finalizării achiziției în SEAP de către autoritatea contractantă (sau chiar și după această dată), deoarece, în cazul în care ofertantul cu prețul cel mai scăzut, nu va accepta (în termen), cumpărarea directă în SEAP, sau nu va transmite (în termen), celelalte documente solicitate de Autoritatea Contractantă după finalizarea achiziției directe în catalogul SEAP, acest lucru echivalează cu neîndeplinirea cerințelor din anunț, drept pentru care se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod asemănător, până la identificarea și stabilirea ofertei câștigătoare, pentru atribuirea achiziției/contractului.

Nu se acceptă oferte alternative - transmiterea mai multor oferte de preț/notificări, diferite

Pentru a evita egalitatea de preț, introduceți prețuri ce conțin și două zecimale după virgulă.

În cazul în care ne vom regăsi în situația în care mai multe oferte se vor clasa pe locul I în clasamentul realizat după aplicarea criteriului de atribuire (datorită egalității de prețuri), pentru departajarea ofertelor se va proceda la inițierea achiziției directe prin intermediul catalogului electronic disponibil în SEAP, cu toți ofertanții cu prețul egal, aflați pe primul loc în clasament, acordând tuturor același termen de răspuns.

Se va accepta ofertantul care va acorda prețul cel mai mic (respectiv reducerea cea mai mare), după îmbunătățirea ofertei, în sensul micșorării acesteia, utilizând mecanismul tehnic care permite acest lucru prin intermediul catalogului electronic disponibil în SEAP.

|  |  |  |
| --- | --- | --- |
|  |  | Nr. 789/7/2022/08.12.2022Aprob, |
|  |  |   |
|  |  | Director general, |

**CAIET DE SARCINI**

|  |  |
| --- | --- |
|  | *Servicii de tipărire și livrare în cadrul proiectului „****Consolidarea și eficientizarea sistemului național de recuperare a creanțelor provenite din infracțiuni” cod SIPOCA 56****, finanțat din fonduri nerambursabile, de către Autoritatea de Management pentru Programul Operațional Capacitate Administrativă (AM POCA).*  |

1. INTRODUCERE

Caietul de sarcini face parte integrantă din documentația de atribuire pentru încheierea contractului și constituie ansamblul cerințelor minime și obligatorii pe baza cărora operatorii economici își vor elabora oferta.

În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minime obligatorii din Caietul de sarcini.

1. DATE GENERALE

Beneficiar: Agenția Națională de Administrare a Bunurilor Indisponibilizate

Titlu proiect: *„****Consolidarea și eficientizarea sistemului național de recuperare a creanțelor provenite din infracțiuni****”, cod SIPOCA 56*

1. JUSTIFICARE

Potrivit Contractului de finanțare nr. 38/28.09.2017 încheiat între Ministerul Dezvoltării Regionale, Administrației Publice și Fondurilor Europene în calitate de Autoritate de Management pentru Programul Operațional Capacitate Administrativă și Agenția Națională de Administrare a Bunurilor Indisponibilizate, modificat prin acte adiționale, Agenția, în calitate de beneficiar, urmează să organizeze, în cooperare cu Parchetul de pe lângă Înalta Curte de Casație și Justiție conferința de închidere a proiectului.

Totodată, potrivit contractului sus menționat, precum și indicațiilor tehnice prevăzute în Manualul de Identitate Vizuala POCA 2014-2020, Agenția urmează să asigure toate măsurile de informare și comunicare în cadrul proiectului, sens în care se impune achiziționarea materialelor de vizibilitate necesare derulării evenimentelor în cauză.

VI. OBIECTUL CONTRACTULUI

*1. Servicii de tipărire și livrare pentru selecții de bune practici urmare a dezbaterilor elaborate în cadrul proiectului „****Consolidarea și eficientizarea sistemului național de recuperare a creanțelor provenite din infracțiuni****” .*

V. DESCRIEREA SERVICIILOR

***1. Servicii de tipărire și livrare pentru selecții de bune practici elaborate în urma dezbaterilor în cadrul proiectului „Consolidarea și eficientizarea sistemului național de recuperare a creanțelor provenite din infracțiuni”***

Urmărim realizarea acestor instrumente, selecții de bune practici, ce reprezintă livrabile în cadrul proiectului, vor fi tipărite într-un numar de 500 de exemplare și fiecare exemplar va avea maxim 200 de pagini.

Tipul de servicii propuse a fi achiziționate, descrierea succintă și cerințele minime solicitate sunt detaliate mai jos :

* format 16.5 cm x 23.5 cm (închis), 33 cm x 23,5 cm (deschis)
* margini text : top 2,3 cm; left, right, bottom: 2 cm
* policromie față verso (sigle, imagini,text)
* coperta: hârtie 300 g plastifiată mat sau lucios
* interior: hârtie mată 130 g
* finisare: broșare
* coperțile trebuie să respecte manualul de identitate vizuală aferent Programului Operațional Capacitate Administrativă 2014 - 2020.

**Valoarea totală estimată (maximală) a achiziției directe este de 17.647,06 lei (fără TVA).**

VI. DURATA

Durata de prestare a serviciilor este de la data semnării lui, dar nu mai tarziu de 28.12.2022, cu posibilitatea prelungirii, în condițiile în care se prelungeste contractul de finanțare.

**Contract de servicii**

Achizitor nr.

Prestator nr.

**Preambul**

În temeiul Legii nr. 98/2016 privind achizițiile publice, cu modificările și completările ulterioare, a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordul-cadru din Legea nr. 98/2016 privind achiziţiile publice și a Procesului verbal de evaluare a ofertelor, înregistrat sub nr....., s-a încheiat prezentul contract de prestări de servicii.

ÎNTRE

**Agenția Națională de Administrare a Bunurilor Indisponibilizate** (ANABI), cu sediul în localitatea București, Bd. Regina Elisabeta, nr. 3, etajele 3 și 5, sector 3, cod poștal 030015, telefon: 0372.573.000, fax: 0372.271.435, C.I.F. nr. 36461480, conturile bancare: RO91TREZ23A610100580201X și RO10TREZ23A610100580202X, deschise la Trezoreria Sector 3, București, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, director general în calitate de ACHIZITOR

ȘI

..........................., cu sediul în Municipiul...................., Județul...................... , Telefon/fax:..................., număr de înmatriculare la Registrul Comerțului............., cod fiscal............., cont deschis la Trezoreria Municipiului..........., cont IBAN Banca Transilvania, adresă de e-mail:............. reprezentată prin..............., împuternicită de către reprezentantul legal, în calitate de PRESTATOR, pe de altă parte.

**CAPITOLUL I. CONTRACT ŞI INTERPRETARE**

**Art. 1. DEFINIŢII**

1.1. În prezentul contract următorii termeni vor fi interpretaţi astfel:

a) contract - actul juridic care reprezintă acordul de voinţă al celor două părţi, încheiat între părţi, una în calitate de „ACHIZITOR” şi cealaltă în calitate de „PRESTATOR” şi toate Anexele sale;

b) ACHIZITOR și PRESTATOR - părţile contractante, aşa cum sunt acestea numite în prezentul contract denumite în mod colectiv “Părţi”;

c) prețul contractului - prețul plătibil PRESTATORULUI de către ACHIZITOR, în baza contractului pentru îndeplinirea integrală și corespunzătoare a tuturor obligațiilor asumate prin contract;

d) ofertă - documentația care cuprinde propunerea tehnică și propunerea financiară;

e) propunerea tehnică - document al ofertei, elaborat pe baza cerințelor din caietul de sarcini, stabilite de autoritatea contractantă;

f) propunerea financiară - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale;

g) caiet de sarcini - document, reprezentând anexă a prezentului contract de servicii, întocmit de către ACHIZITOR, care include definirea condițiilor, specificațiilor tehnice și, totodată, indicațiile privind regulile de bază care trebuie respectate în elaborarea propunerii tehnice de către PRESTATOR;

h) rezoluționarea contractului – desființarea contractului ca urmare a faptului că cealaltă parte nu și-a executat în mod culpabil obligațiile contractuale;

i) forța majoră și cazul fortuit - conform art. 1351 Cod Civil, dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră sau de caz fortuit. Forţa majoră este orice eveniment extern, imprevizibil, absolut invincibil şi inevitabil. Cazul fortuit este un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs. Dacă, potrivit legii, debitorul este exonerat de răspundere contractuală pentru un caz fortuit, el este, de asemenea, exonerat şi în caz de forţă majoră. Sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din parți;

j) ordin de plată – instrucțiune de plată emisă de către ACHIZITOR, pe baza unui formular tipizat pretipărit sau a standardului prestabilit, prin care se solicită executarea unei operațiuni de plată;

k) servicii – activități a căror prestare fac obiectul contractului;

l) data primirii facturii - data înregistrării facturii fiscale la Registratura Agenției Naționale de Administrare a Bunurilor Indisponibilizate.

m) neregularitate semnificativă- o încălcare a unui contract sau a unei prevederi legale rezultând dintr-o acţiune sau o omisiune a Părţilor, reprezentanţilor sau angajaţilor acestora sau terţilor, care este aptă a constitui contravenţie sau infracţiune şi a cauzat sau ar putea cauza o pierdere bugetului de stat;

n) Zi - zi calendaristică;

o) An - 365 de zile.

**Art. 2. DOCUMENTELE CONTRACTULUI**

2.1. Documentele contractului sunt:

a) caietul de sarcini privind aspectele tehnice;

b) oferta cuprinzând propunerea tehnică şi propunerea financiară;

**Art. 3. INTERPRETARE**

3.1 Toate documentele contractului, precum și întreaga corespondență purtată în legătură cu Contractul între ACHIZITOR si PRESTATOR sunt redactate în limba română, iar Contractul este redactat și interpretat în limba română.

3.2 Dacă un document al contractului sau o corespondență în legătură cu Contractul sunt redactate în altă limbă decât limba română, traducerea acestora în limba română are prioritate în orice problemă legată de interpretare. Partea care emite astfel de documente sau corespondență, suportă riscul și costurile traducerii acestora în limba română.

3.3 În prezentul contract, cu excepția unei prevederi contrare, cuvintele la forma singular includ forma de plural și viceversa, acolo unde acest lucru este permis de context.

3.4 Contractul constituie întreaga și singura înțelegere între Părţi cu privire la obiectul Contractului şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii Contractului.

3.5 Niciun amendament sau altă derogare de la Contract nu are efect decât dacă este consemnat în scris, datat, se referă expres la Contract şi este semnat de reprezentanţii legali ai Părţilor.

3.6 Dacă oricare dintre clauzele Contractului este nulă, anulată, interzisă de lege, inaplicabilă, aceste împrejurări nu afectează validitatea şi efectele oricărei alte clauze din Contract.

3.7 Inacţiunea, întârzierea, toleranţa manifestate de una dintre Părţi în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din contract, renunţarea la un drept neputând fi prezumată în nicio situaţie.

3.8 Termenul “zi” sau “zile” sau orice referire la zile reprezintă *zile calendaristice* dacă nu se specifică în mod diferit.

**CAPITOLUL II. OBIECTUL CONTRACTULUI**

**Art. 4. SERVICII PRESTATE**

4.1 Prestatorul se obligă să presteze s*ervicii de tipărire și livrare* *a unei selecții bune practici elaborată ca urmare a dezbaterilor susținute în cadrul a proiectului „Consolidarea și eficientizarea sistemului național de recuperare a creanțelor provenite din infracțiuni”* finanțat din fonduri nerambursabile, de către Autoritatea de Management pentru Programul Operațional Capacitate Administrativă (AM POCA)*,* potrivit angajamentelor asumate de prestator în oferta tehnică și financiară și conformcerinţelor din caietul de sarcini.

**Art. 5. PREŢUL CONTRACTULUI**

5.1 Preţul total convenit pentru îndeplinirea contractului, plătibil Prestatorului de către Achizitor este de............ **lei fără TVA**, respectiv................ **lei cu TVA**, conform propunerii financiare publicată în SEAP care face parte integrantă din prezentul contract.

5.2 Preţul contractului este ferm şi neajustabil, exprimat în lei, pe întreaga perioadă de derulare a

 prezentului contract.

5.3 Contravaloarea serviciilor efectiv prestate se va plăti pe baza facturii fiscale emise de prestator şi a procesului verbal de recepţie servicii, cu ordin de plată în contul de trezorerie al operatorului economic, conform Legii nr. 72/2013 pentru combaterea întârzierii în executarea obligațiilor de plată a unor sume de bani rezultând din clauzele contractuale stabilite de părți.

5.4 Tarifele percepute pentru fiecare tip de serviciu în parte sunt ferme şi fixe în lei, pe toată durata derulării contractului.

**CAPITOLUL III. DURATA CONTRACTULUI**

**Art. 6 DURATA**

6.1. Durata prezentului contract este de la data semnării lui şi până la data efectuării ultimei plăți de către ACHIZITOR pentru serviciile prestate, dar nu mai tarziu de 28.12.2022, cu posibilitatea prelungirii, în condițiile în care se prelungeste contractul de finanțare.

**CAPITOLUL IV. EFECTELE CONTRACTULUI**

**Art. 7 OBLIGAȚIILE PRINCIPALE ALE PRESTATORULUI**

7.1 PRESTATORUL se obligă să presteze serviciile solicitate cu profesionalismul şi promptitudinea cuvenite angajamentului asumat, cu diligenţa care se poate aștepta din partea unui prestator competent sau în acord cu cele mai bune practici specifice domeniului, potrivit cerințelor stabilite de autoritatea contractantă prin caietul de sarcini și potrivit angajamentelor asumate de prestator prin oferta tehnică și financiară.

7.2 PRESTATORUL de servicii va fi responsabil de realizarea la timp a contractului în condițiile unor standarde de calitate ridicate pentru serviciile prestate.

7.3. PRESTATORUL se obligă să gestioneze toate aspectele administrative și organizaționale pentru realizarea serviciilor descrise în caietul de sarcini.

7.4 PRESTATORUL va informa în timp util ACHIZITORUL despre orice eveniment sau circumstanţe ce pot împiedica îndeplinirea la timp şi cu eficienţă a obiectului contractului.

7.6 PRESTATORUL se obligă să despăgubească ACHIZITORUL împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite, produsele furnizate sau serviciile prestate şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Contractului.

7.7. PRESTATORUL are obligatia de a prezenta toate informațiile/documentele solicitate de către achizitor și de către persoanele autorizate AMPOCA și sau autoritățile cu atribuții de monitorizare, verificare, control și audit, în limitele competențelor care le revin, sub sancțiunea restituirii sumelor plătite, pentru documentele lipsă.

7.8. În cazul în care, în urma controalelor efectuate de către organele abilitate, potrivit legii, se constată că PRESTATORUL a încasat sume necuvenite de la persoana juridică achizitoare, PRESTATORUL are obligația să restituie în timpul controlului și înainte de sesizarea organelor competente să soluționeze respectivele cauze, aceste sume, inclusiv penalități, daune-interese, majorări, dobânzi aferente, stabilite prin actele de control.

**Art. 8. ALTE OBLIGAŢII ALE PRESTATORULUI**

8.1 PRESTATORUL se obligă să respecte legislația, normativele și standardele specifice, aplicabile, aflate în vigoare la data executării contractului.

8.2 PRESTATORUL se obligă să supravegheze prestarea serviciilor.

8.3 PRESTATORUL este pe deplin responsabil pentru execuţia serviciilor în conformitate cu cerinţele din caietul de sarcini. Totodată, este răspunzător atât de siguranţa tuturor operaţiunilor şi metodelor utilizate, cât şi de calificarea personalului folosit pe toată durata contractului.

8.4 PRESTATORUL va obţine în nume propriu toate eventualele autorizaţii, permise, licenţe, aprobări, sau alte asemenea, emise de autorităţi locale sau centrale, necesare pentru îndeplinirea obligaţiilor contractuale.

8.5 PRESTATORUL își va asuma pe deplin responsabilitatea pentru îndeplinirea activităților descrise în caietul de sarcini și în oferta tehnică în termenul și la standardele profesionale solicitate, în caz contrar Achizitorul rezervându-și dreptul de a rezilia contractul pe care îl va încheia cu acesta sau de a aplica penalități echivalente cu prejudiciul produs prin neîndeplinirea obligațiilor asumate, în conformitate cu prevederile contractuale.

**Art. 9. OBLIGAŢIILE PRINCIPALE ALE ACHIZITORULUI**

9.1 ACHIZITORUL se obligă să recepţioneze cantitativ și calitativ serviciile prestate.

9.2 ACHIZITORUL se obligă să plătească preţul serviciilor către PRESTATOR, după acceptarea și recepția serviciilor, până la data de 28.12.2022.

9.3 ACHIZITORUL se obligă să asigure accesul PRESTATORULUI la toate documentele, informațiile și datele ce fac obiectul contractului.

**Art. 10. ALTE OBLIGAŢII ALE ACHIZITORULUI**

10.1 ACHIZITORUL se obligă să pună la dispoziţia PRESTATORULUI orice facilităţi şi/sau informaţii pe care le consideră necesare îndeplinirii contractului.

10.2 ACHIZITORUL se va asigura de acurateţea tuturor informaţiilor şi datelor transmise PRESTATORULUI.

**CAPITOLUL V. ÎNCETAREA CONTRACTULUI, SANCŢIUNI**

**Art. 11. REZOLUȚIONAREA**

11.1 Neîndeplinirea obligaţiilor asumate înăuntrul termenului contractual pentru executarea obligaţiilor produce efectul punerii de drept în întârziere a debitorului.

11.2 În cazul neîndeplinirii obligaţiilor contractuale de către una dintre părţi, cealaltă parte are dreptul de a considera contractul de drept rezoluționat şi de a pretinde daune interese. Rezoluționarea contractului are loc printr-o notificare scrisă adresată debitorului aflat de drept în întârziere conform alineatului precedent.

**Art. 12. PENALITĂȚI**

* 1. În cazul în care PRESTATORUL nu-şi îndeplinește obligaţiile asumate în termenul stabilit în prezentul contract, ACHIZITORUL are dreptul de a deduce din preţul contractului, sub formă de penalităţi, o cotă procentuală de 0,01% pe zi de întârziere din valoarea contactului până la îndeplinirea efectivă a obligațiilor.
	2. În cazul în care ACHIZITORUL nu onorează factura în termenul prevăzut la pct. 9.2 din contract, atunci acesta are obligația de plăti, sub formă de penalități, o cotă procentuală de 0,01% pe zi de întârziere din valoarea sumei ce reprezintă plata neefectuată până la îndeplinirea efectivă a obligațiilor.

**Art. 13. FORŢA MAJORĂ**

13.1 Forţa majoră este constatată de o autoritate competentă.

13.2 Forţa majoră exonerează Părțile de îndeplinirea obligaţiilor asumate prin prezentul contract, pe toată perioada în care aceasta acţionează.

13.3 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**Art. 14. SUSPENDAREA**

14.1 Atunci când procedura de executare a Contractului este viciată de neregularităţi semnificative, Achizitorul suspendă executarea Contractului. Scopul suspendării Contractului va fi acela de a verifica dacă presupusele neregularităţi s-au produs în realitate. Dacă acestea nu sunt confirmate, executarea Contractului va fi reluată cât mai curând posibil.

14.2 Executarea contractului este suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**Art. 15. DENUNŢAREA UNILATERALĂ**

15.1 Denunţarea unilaterală a contractului de către una dintre părți, o face pe aceasta răspunzătoare pentru eventualele daune-interese produse celeilalte părți. Pentru situația denunțării de către PRESTATOR, daunele interese cuvenite ACHIZITORULUI includ obligatoriu, fără a fi limitate le aceasta, orice eventuală diferență între prețul din prezentul contract si prețul din contractul încheiat de achizitor din cauza denunțării, cu un alt prestator, calculată pentru toată perioada contractului.

15.2 Denunțarea unilaterală este permisă, prin excepție, pentru ambele părți, în situaţia în care forţa majoră acţionează sau se estimează că va acţiona o perioadă mai mare de 10 zile, când fiecare parte contractantă va avea dreptul să notifice celeilalte părţi denunţarea unilaterală a prezentului contract, cu un termen de preaviz de 3 zile fără ca vreuna din părţi să poată pretindă celeilalte daune-interese.

15.3 ACHIZITORUL poate denunța unilateral contractul în cazul în care această măsură este justificată în condițiile legii de interesul public, în special, dar fără a se limita la situația în care se constată că PRESTATORUL se afla la momentul atribuirii contractului, în una dintre situațiile care ar fi determinat excluderea sa din procedura de atribuire.

**CAPITOLUL VI. MODIFICAREA CONTRACTULUI**

**Art.16. AMENDAMENTE**

16.1 Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile legii.

**CAPITOLUL VII. VERIFICĂRI, RECEPŢIE, FACTURARE ȘI PLATĂ**

**Art. 17. VERIFICĂRI**

17.1 Pe parcursul executării contractului, ACHIZITORUL are dreptul de a verifica modul de îndeplinire a obligaţiilor de către PRESTATOR pentru a stabili conformitatea cu prevederile Contractului.

17.2 Rezultatele acestor verificări vor fi aduse la cunoştinţa PRESTATORULUI care are obligaţia de a depune toate diligenţele pentru remedierea eventualelor deficienţe.

17.3 Achizitorul are obligaţia de a notifica, în scris, PRESTATORULUI identitatea reprezentanţilor săi împuterniciţi în acest scop.

**Art. 18. RECEPŢIA**

18.1 Persoana responsabilă de la nivelul ACHIZITORUL va întocmi un proces-verbal de recepție pentru constatarea prestării serviciilor. Conținutul procesului-verbal de recepție va fi transmis PRESTATORULUI de către ACHIZITOR.

18.2 Recepția se va face în termen de maxim 5 zile lucrătoare de la finalizarea prestării serviciilor prevăzute la art. 4 din prezentul contract şi se va concretiza printr-un proces verbal de recepție în baza raportului de activitate transmis de PRESTATOR.

**Art. 19. FACTURAREA ȘI PLATA**

19.1 Factura și plata contractului vor fi realizate în lei.

19.2 Factura va conține numărul contractului ACHIZITORULUI, precum și nivelul de clasificare al serviciilor oferite.

19.3 Dacă factura sau documentele care însoţesc factura nu sunt întocmite corespunzător şi sunt necesare clarificări suplimentare sau alte documente suport din partea prestatorului, termenul prevăzut la art. 9.2, va curge de la momentul îndeplinirii condiţiilor de formă şi fond ale facturii.

19.4 Plata se va efectua, numai după semnarea proceselor-verbale de recepție și reprezintă valoarea maximă pe care ACHIZITORUL o poate deconta pe baza documentelor justificative avansate (facturi și orice alt document justificativ relevant).

19.5 Plata facturii va fi efectuată fără a depăşi termenul de 28.12.2022 și înregistrată la sediul ACHIZITORULUI, confirmată prin aprobarea/semnarea procesului verbal de recepție a serviciilor prestate, integral prin Ordin de plată, în contul deschis la trezorerie al prestatorului de servicii.

**CAPITOLUL VIII. CESIUNEA**

**Art. 20. CESIUNEA**

20.1 Este permisă doar cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

20.2 Cesiunea creanţelor urmează a se face cu respectarea prevederilor art. 6^1 din OUG nr. 146/2002 privind formarea şi utilizarea resurselor derulate prin trezoreria statului.

**CAPITOLUL IX. CONFLICTUL DE INTERESE**

**Art.21 - CONFLICTUL DE INTERESE**

21.1 Prestatorul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului. Orice conflict de interese apărut în timpul derulării contractului trebuie notificat în scris Achizitorului, fără întârziere.

21.2 Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare, dacă este necesar. Prestatorul se va asigura că personalul său nu se află într-o situație care ar putea genera un conflict de interese. Fără a aduce atingere prevederilor referitoare la obligațiile Prestatorului din prezentul contract, Prestatorul va înlocui, imediat și fără vreo compensație din partea Achizitorului, orice membru al Personalului său, care se regăsește într-o astfel de situație, cu o altă persoană, cu respectarea prevederilor clauzelor stabilite la art.11 din prezentul contract.

21.3 Achizitorul, fără afectarea dreptului acestuia de a obține repararea prejudiciului care i-a fost cauzat ca urmare a situației de conflict de interese, va putea decide încetarea de plin drept și cu efect imediat a contractului, nemaifiind necesară îndeplinirea vreunei formalități prealabile precum si intervenția vreunei instanțe judecătorești și/sau arbitrale.

21.4 Prestatorul are obligația de a respecta prevederile legale în domeniul achizițiilor publice cu privire la evitarea conflictului de interese. Prestatorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai Achizitorului sau ai furnizorului de servicii de achiziție implicați în procedura de atribuire cu care Achizitorul/furnizorul de servicii de achiziție implicat în procedura de atribuire a încetat relațiile contractuale ulterior atribuirii contractului de achiziție publică, pe parcursul unei perioade de cel puțin 12 (douăsprezece) luni de la încheierea contractului, sub sancțiunea rezoluțiunii ori rezilierii de drept a contractului respectiv.

**CAPITOLUL X. CONFIDENŢIALITATE**

**Art. 22. CONFIDENŢIALITATEA CONTRACTULUI**

22.1 Pe toată durata contractului, Prestatorul nu va divulga sau folosi pentru alte scopuri, cu excepţia executării contractului, nicio informaţie furnizată de ACHIZITOR, fără acordul scris prealabil al acestuia.

22.2 Fac excepţie de la caracterul confidenţial al contractului:

a) Informaţiile ce intră sub incidenţa Legii nr. 544/2001 privind liberul acces la informaţiile de interes public, precum şi cele furnizate către o autoritate publică sau instanţă judiciară, la cererea acestora;

 b) informaţiile care sunt publice sau devin publice ulterior din motive care nu ţin de acţiunea sau omisiunea părţilor;

 c) informaţiile care se aflau în posesia Prestatorului anterior datei de intrare în vigoare a prezentului contract.

**CAPITOLUL XI. DISPOZIȚII PRIVIND PROTECȚIA DATELOR CU CARACTER PERSONAL**

**Art. 23 PROTECȚIA DATELOR CU CARACTER PERSONAL**

23.1 Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (Regulamentul general privind protecția datelor), în scopul realizării obiectivului contractului.

23.2 Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

23.3 Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679 / 2016.

**CAPITOLUL XII. DISPOZIȚII FINALE**

**Art. 24. SOLUŢIONAREA LITIGIILOR**

24.1 Achizitorul şi Prestatorul depun eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 Dacă, după 15 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătorești din România.

**Art. 25 LIMBA CARE GUVERNEAZĂ CONTRACTUL**

25.1 Limba care guvernează contractual este limba română

**Art. 26 COMUNICĂRI, CORESPONDENŢĂ**

26.1 Orice comunicare între părţi, referitoare la îndeplinirea prezentului contract, trebuie să fie transmisă în scris, la sediul Achizitorului/Prestatorului aşa cum este prevăzut în prezentul Contract.

26.2 Orice document scris trebuie înregistrat atât în momentul transmiterii cât şi în momentul primirii.

26.3 Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**Art. 27 LEGEA APLICABILĂ CONTRACTULUI**

27.1 Contractul va fi interpretat şi aplicat conform legilor din România

Părțile au înțeles să încheie azi .................. prezentul contract în două exemplare, câte unul pentru fiecare parte.

 **ACHIZITOR, PRESTATOR,**

**Agenția Națională de Administrare a**

**Bunurilor Indisponibilizate (ANABI)**